b'\n_START_ARTICLE_\nAlfred Gomis\n_START_PARAGRAPH_\nAmigo Alfred Junior Gomis (s. 5. syyskuuta 1993 Ziguinchor) on senegalilainen jalkapalloilija. H\xc3\xa4n on pelipaikaltaan maalivahti. H\xc3\xa4n on pelannut koko ammattilaisuransa Italiassa. H\xc3\xa4n kuului pitk\xc3\xa4\xc3\xa4n Torinon omistukseen mutta pelasi lainalla useissa eri seuroissa. Viimeisin lainaseura oli ferraralainen SPAL, joka osti h\xc3\xa4net omakseen vuonna 2018._NEWLINE_Gomis on pelannut Senegalin maajoukkueessa yhdeks\xc3\xa4n ottelua marraskuusta 2017 alkaen. MM-kilpailuissa 2018 h\xc3\xa4n oli varamaalivahtina mutta Afrikan-mestaruuskilpailuissa 2019 h\xc3\xa4n p\xc3\xa4\xc3\xa4si pelaamaan Senegalin kolmannesta ottelusta alkaen ykk\xc3\xb6smaalivahti Edouard Mendyn loukkaannuttua.'